ශ්‍රී ජයවර්ධනපුර මහ රෝහලේ පරිපාලන අර්බුදයක් නිසා හෙට (01 දා) සිට සියලුම පෞද්ගලික වෛද්‍ය සායන හා ශල්‍යකර්ම නතර කිරීමට රෝහලේ වෛද්‍යවරු තීරණය කර ඇත.රෝහලේ අධ්‍යක්ෂ මණ්ඩලයේ සාමාජිකයන් අතර පවතින මේ ගැටලුවට විසඳුමක් හැකි ඉක්මණින් ලබාදීමට බලධාරින් කටයුතු කරන්නේ නම් පෞද්ගලික වෛද්‍ය සායන හා ශල්‍යකර්ම බලාපොරොත්තු වන රෝගීන්ට මුහුණ දීමට සිදු වන ගැටලුවෙන් ඔවුන් මුදා ගැනීමට හැකි වන බව රෝහල් ආරංචි මාර්ග පවසයි.සෞඛ්‍ය ඇමැති මෛත්‍රීපාල සිරිසේන මහතා සමඟ කළ සාකච්ඡාවේදී මේ ගැටලුවට සතියක් ඇතුළත විසඳුමක් ලබාදෙන බවට පොරොන්දු වී ඇති බවද එහි ආරංචි මාර්ග ප්‍රකාශ කරයි.රෝහලේ පෞද්ගලික වෛද්‍ය සායන හා ශල්‍යකර්ම නතර කිරීම නිසා දිනකට රුපියල් ලක්ෂ පහත් දහයත් අතර මුදලක් රෝහලට අහිමි වන බවද රෝහලේ වෛද්‍යවරු පවසති..